
SPOROČILO ZA MEDIJE
Otvoritveni dan EPK 2012 v Murski Soboti
                 Murska Sobota, partnersko mesto  Evropski prestolnici kulture Maribor 2012

Danes je v prostorih Mestne občine Murska Sobota potekla novinarska konferenca, na kateri so župan Anton Štihec in predstavniki Zavoda za kulturo, turizem in šport  Murska Sobota, ki bo imel vlogo producenta prireditve, predstavili OTVORITVENO SLOVESNOST Evropske prestolnice kulture MARIBOR 2012 - PARTNERSKO MESTO MURSKA SOBOTA.

Otvoritvena slovesnost bo 4. februarja 2012 v Gledališču Park v Murski Soboti. V dvanajstih video portretih bodo predstavljeni nosilci 20 projektov, ki jih bo v letu 2012 moč videti, slišati in doživeti na različnih prizoriščih v našem mestu. 

Več o jutrišnjem dogodku  je povedala režiserka slavnostne otvoritve Duša Škof: »Slovesnost bo okviril nastop Simboličnega orkestra. Gre za enega najzanimivejših sodobnih glasbenih fenomenov v slovenskem prostoru, ki se je prvič pojavil leta 2003. Ustanovil ga je Bojan Cvetrežnik, takratni član mednarodno uspešne zasedbe Terrafolk. Orkester sestavljajo vrhunski klasični izvajalci in skladatelji, ki gojijo radovednost do raznolikega bogastva človeškega glasbenega izraza. Simbolični orkester izvaja evropsko glasbo brez zgodovinskih, geografskih in ideoloških predsodkov. Tako se v njihovih skladbah na izviren, duhovit in navdihujoč način srečuje klasična glasba s tradicionalno, preteklost s sedanjostjo, jug s severom in vzhod z zahodom.  

Na slovesnosti v Murski Soboti bo izveden glasbeni projekt katerega umetniška vodja sta Bojan Cvetrežnik in Klemen Bračko.  Ob godalih bosta prav za našo slovesnost v orkester vključena še vrhunska solista oboistka Eva Jurgec in tubist Luka Einfalt. Simbolični orkester bo na odru Gledališča Park prvič izvedel nekaj skladb, ki so bile ustvarjene prav za to priložnost. »
V sklepnem delu slovesnosti  bodo podeljene tudi nagrade Mestne občine  Murska Sobota ustvarjalcem na področju kulture.  
V letu 2012 se bo v Murski Soboti zgodilo 20 koproducentskih projektov. Projekt Tü mo – slovanska poselitev Prekmurja se je financiral v letu 2011, vendar je razstava na ogled še v letu 2012 in sicer do konca maja v Pomurskem muzeju Murska Sobota.

Pregled koproducentskih projektov v letih 2010-2012 z višino odobrenega sofinanciranja projektov: 

	MURSKA SOBOTA

	PREDLAGATELJ
	IME PROJEKTA
	2010
	2011
	2012

	KLJUČI MESTA

	MO Murska Sobota
	SOBOŠKI DNEVI
	 
	           29.200,00   
	           81.600,00   

	Založba Franc Franc
	DIALEKTA
	             10.000,00   
	           10.000,00   
	           20.000,00   

	Javni zavod za kulturo, turizem in šport
	SOBOŠKO POLETJE
	 
	           18.000,00   
	           60.000,00   

	Klub PAC
	PAC-OV GLASBENI MAJ
	               6.000,00   
	           12.000,00   
	           24.000,00   

	Zavod Drmr
	PREJK12
	 
	 
	           40.000,00   

	Društvo Argo
	MURSKE BALADE IN ROMANCE
	 
	           18.000,00   
	           35.000,00   

	Zavod Sončnica
	DIGITALNA KLASIKA
	 
	 
	           11.000,00   

	Založba Franc Franc
	OKO BESEDE
	 
	 
	           10.000,00   

	Založba Franc Franc
	SPREHAJALIŠČA
	 
	 
	           20.000,00   

	Pomurski muzej MS
	TÜ-MO SLOVANSKA POSELITEV PREKMURJA
	 
	           20.000,00   
	 

	DLUPP
	DLUPP razstavni program
	 
	 
	           50.000,00   

	Glasbena šola Murska Sobota
	Mörski festival kitare
	               5.000,00   
	 
	 

	TERMINAL 12

	Zavod FLOTA
	FRONT@ 
	             10.000,00   
	           30.000,00   
	           60.000,00   

	Galerija Murska Sobota
	Zbirka iz Muzeja Konkretne umetnosti Ingolstadt, OD STRANI DO PROSTORA
	 
	 
	           45.000,00   

	
	
	
	
	

	
	
	
	
	

	Pomurski muzej MS
	ODKRITO/ZAKRITO
	 
	           30.000,00   
	           65.000,00   

	 Javni zavod za kulturo, turizem in šport 
	 MOJE MESTO 
	 
	 
	           15.000,00   

	 Javni zavod za kulturo, turizem in šport 
	 NOVI GLEDALIŠKI IZZIVI 
	 
	 
	           20.000,00   

	 Zavod Sončnica 
	 VOJNA ZA POMURJE; GR1991 
	 
	 
	             3.233,70   

	 UMETNIŠKO DRUŠTVO BRONOS 
	SLEDI PANONSKIH MUZ 
	 
	 
	           35.000,00   

	 Pomurski muzej MS 
	 MURA ODPRTO 
	 
	 
	             3.000,00   

	 Galerija Murska Sobota 
	 Evropski trienale male plastike 
	             10.000,00   
	 
	 

	 Skupaj  
	             41.000,00   
	         167.200,00   
	         597.833,70   


Izbrani projekti, ki so se prijavili na poziv Maribora 2012 februarja 2011, so šli skozi sito programskega direktorja Mitja Čandra s strokovno ekipo. Sofinancerski delež je sestavljen iz polovice sredstev Ministrstva za kulturo preko Maribora 2012 in polovice sredstev iz proračuna Mestne občine Murska Sobota, namenjenega EPK 2012. Izjema je leto 2010, kjer je delež sofinanciranja v celoti prispevalo Ministrstvo za kulturo.

Župan Anton Štihec  je v zvezi z sredstvi, ki se zagotavljajo v proračunu Mestne občine Murska Sobota za delovanje Zavoda Maribor 2012 in mrežnih ter skupnih projektov povedal: »Sredstva namenjena kulturi in kulturnim programov so se v času trajanja EPK 2012 v Mestni občini Murska Sobota izdatno povečala. Saj mesto poleg koprodukciji na lokalni ravni namenja še sredstva Zavodu Maribor 2012 ter izvedbi mrežnih in skupnih projektov, ki se bodo prav tako delno odvijali v Murski Soboti. Če omenimo samo nekaj projektov poleg seveda otvoritvenih slovesnosti: Glasba brez meja, Uf industrija, Kultura na dlani, Delavnice luksuz produkcije, Harmonije, Literatura na cesti, ŽnD, itd.«
Proračun 2011 in 2012 za delovanje Zavoda Maribor 2012 in mrežnih ter skupnih projektov:

	
	2011
	2012
	skupaj

	Skupni in mrežni projekti (MOMS) 
	22.580,25
	71.617,71
	94.197,96

	Stroški delovanja zavoda (MOMS)
	26.565,00
	84.256,13
	110.821,13


Sredstev EPK 2012 so bili in bodo deležni tudi nekateri že tradicionalni projekti, kot  so npr. Trienale male plastike in Mörski festival kitare v letu 2010, Soboški dnevi,  Oko besede in Pacov glasbeni maj. Ostali projekti so se vpeljali po odobritvi projekta EPK 2012, leta 2007. Front@, pa je postala Festival sodobnega plesa in se je od leta 2007 intenzivno pripravljala na leto 2012. Vsi projekti v letu 2012 preraščajo ustaljene okvirje.

V nadaljevanju je župan povedal še, da Mestna občina Murska Sobota v zadnjih letih ogromno vlaga v kulturo: » Zgradili smo novo sodobno Pokrajinsko in študijsko knjižnico, novo Glasbeno šolo ter v letu 2010 obnovili staro kinodvorano arhitekta Novaka s sodobnimi prijemi arhitekta Andreja Kalamarja v večnamensko dvorano, ki jo danes imenujemo Gledališče Park. Gledališče Park je bila prva investicija Murske Sobote, ki smo jo želeli izvesti v okviru EPK 2012. Žal Ministrstvo za kulturo ni imelo posluha za našo investicijo in smo bili prisiljeni najti druge vire financiranja ter znatno povečali lastna sredstva, da smo lahko do leta 2012 uresničili vsaj en investicijski projekt, ki smo si ga zadali v projektu EPK 2012 v letih 2006-2007. Ostala investicijska projekta (Multikulturni center in Delna obnova gradu Murska Sobota) sta v stanju mirovanja, saj Ministrstvo za kulturo, kljub obljubam, nima posluha za nobenega od njih.  

Po letu 2012 nam bo torej ostala čudovita gledališka dvorana, ki smo si jo obnovili sami izven finančne podpore EPK 2012. Ostali bodo programi, ki se bodo kakovostno dvignili na višjo raven, ostale bodo knjige, glasba, likovna in kiparska dela in ostal bo naziv Evropske prestolnice kulture, ki pa je prestižna referenca in je ne more imeti vsak.«
___________________________________________________________________________

